
P.L. X-432/04.06.2007
RAPORT

asupra proiectului de Lege privind înregistrarea operaţiunilor comerciale  dintre agenţii economici prin mijloace electronice
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru tehnologia informaţiei şi comunicaţiilor şi Comisia juridică, de disciplină şi imunităţi au fost sesizate, spre dezbatere în fond, cu proiectul de Lege privind înregistrarea operaţiunilor comerciale  dintre agenţii economici prin mijloace electronice P.L. X-432/04.06.2007 şi înregistrat sub nr. 36/81 din 05.06.2007, respectiv nr. 31/682 din 05.06.2007. Iniţiatorul acestui proiect de lege este domnul deputat Varujan Pambuccian, membru al Grupului parlamentar al minorităţilor naţionale.
Consiliul Legislativ, prin avizul nr.384/22.03.2007, a avizat favorabil iniţiativa legislativă.

Guvernul, prin adresa nr. 804/04.04.2007, susţine adoptarea acestei iniţiative legislative, sub rezerva însuşirii anumitor propuneri şi observaţii.

Senatul, în calitate de primă Cameră sesizată, a adoptat proiectul de lege, care provine dintr-o propunere legislativă, în şedinţa din 30 mai 2007.

În conformitate cu prevederile art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, Camera Deputaţilor este Cameră decizională.

Obiectul de reglementare al proiectului de lege supus dezbaterii îl constituie instituirea cadrului legal în domeniul fiscal pentru facturarea electronică şi pentru arhivarea electronică a facturilor şi stabileşte reguli privind asigurarea securităţii emiterii şi transmiterii facturilor în formă electronică, precum şi posibilitatea furnizării de servicii de facturare electroni 

În conformitate cu prevederile art.61 din Regulamentul Camerei Deputaţilor, republicat, membrii celor două Comisii au examinat proiectul de lege susmenţionat, expunerea de motive, avizul Consiliului Legislativ şi punctul de vedere al Guvernului în şedinţa din 20 iunie 2007. La dezbaterea proiectului de lege, au fost prezenţi 17 deputaţi din totalul de 28 de membri ai Comisiei juridice, de disciplină şi imunităţi, respectiv 10 deputaţi din totalul de 16 membri ai Comisiei pentru tehnologia informaţiei şi comunicaţiilor. Cele două comisii au adoptat raportul preliminar întocmit de Comisia pentru tehnologia informaţiei şi comunicaţiilor transmis Comisiei juridice, de disciplină şi imunităţi prin adresa nr.36/87/18.06.2007.
La dezbateri au participat, în calitate de invitaţi: din partea Ministerului Comunicaţiilor şi Tehnologiei Informaţiei, doamna Pruteanu Cristina.
În urma dezbaterilor, membrii comisiilor au hotărât, cu unanimitate de voturi, să propună plenului Camerei Deputaţilor adoptarea proiectului de Lege privind înregistrarea operaţiunilor comerciale  dintre agenţii economici prin mijloace electronice, care sunt redate în Anexa nr. I. Nu există amendamente respinse.

În raport de obiectul şi conţinutul său, proiectul de lege face parte din categoria legilor ordinare. 

Expert,
Adela Danciu
I. Amendamente admise

În urma dezbaterii, Comisia propune adoptarea propunerii legislative cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea amendamentelor propuse

	0.
	1.
	2.
	3.

	1. 
	Lege privind înregistrarea operaţiunilor comerciale  dintre agenţii economici prin mijloace electronice
	
	

	2. 
	CAPITOLUL I

Dispoziţii generale
	
	

	3. 
	Art. 1. – (1) Prezenta lege stabileşte regimul juridic al documentelor în formă electronică  ce conţin date privind operaţiunile economice de schimb sau vânzare de bunuri sau servicii între persoane care emit şi primesc facturi, bonuri fiscale sau chitanţe în formă electronică. 

(2) Facturile fiscale, bonurile fiscale şi chitanţele fiscale în formă electronică au calitatea de documente justificative, în înţelesul Legii contabilităţii nr.82/1991 republicată. 
	Art. 1. – (1) nemodificat

(2) Facturile, bonurile fiscale şi chitanţele în formă electronică constituie documente justificative în înţelesul Legii contabilităţii nr.82/1991 republicată.

(3) Prezenta lege se aplică persoanelor stabilite în România în înţelesul prevederilor titlului privind taxa pe valoarea adăugată din Legea nr.571/2003 privind Codul Fiscal şi care desfăşoară activităţi economice pe teritoriul României.

(Comisia pt. tehnologia informaţiei şi comunicaţiilor)
	Pentru corelare cu terminologia utilizată începând cu 1 ianuarie 2007

Pentru definirea cadrului de aplicare a prezentei legi

	4. 
	Art. 2. – Prezenta lege se completează cu dispoziţiile legale privind încheierea, validitatea şi efectele actelor juridice, precum şi cu cele prevăzute de Codul fiscal şi celelalte acte normative în vigoare.
	Art. 2. – Prezenta lege se completează cu dispoziţiile legale privind încheierea, validitatea şi efectele actelor juridice, precum şi cu cele prevăzute de Legea nr.571/2003 privind Codul fiscal şi celelalte acte normative în vigoare.

(Comisia pt. tehnologia informaţiei şi comunicaţiilor)
	Pentru respectarea normelor de tehnică legislativă

	5. 
	Art. 3. – Nici o dispoziţie a prezentei legi nu poate fi interpretată în sensul limitării autonomiei de voinţă şi a libertăţii contractuale a părţilor.
	Nemodificat 
	

	6. 
	Art.4 – În înţelesul prezentei legi, termenii şi expresiile de mai jos se definesc după cum urmează:

a) persoane care emit sau primesc facturi în formă electronică – persoanele fizice sau juridice care, prin natura activităţilor pe care le desfăşoară, au obligaţia de a emite sau de a primi facturi fiscale, conform Legii contabilităţii nr. 82/1991, republicată, şi Codului Fiscal, cu modificările şi completările ulterioare;

b) semnǎturǎ electronicǎ – semnătura electronică extinsă bazată pe un certificat calificat, eliberat de un furnizor de servicii de certificare acreditat, în înţelesul Legii nr.455/2001 privind semnătura electronică;
c) marcă temporală – marca temporală în înţelesul Legii nr. 451/2004 privind marca temporală;

d) factură în formă electronică – documentul în formă electronică ce caracterizează în mod unic şi neechivoc schimbul sau vânzarea de bunuri sau servicii, semnat cu semnătură electronică şi purtând marca temporală, şi care conţine datele cuprinse în formularul facturii fiscale tipizate cu regim special, înregistrat pe medii compatibile cu prelucrarea automată a datelor;

e) pachet de facturi în formă electronică – două sau mai multe facturi în formă electronică, emise la momente de timp diferite şi transmise către acelaşi beneficiar la acelaşi moment de timp; 

f) lot de facturi în formă electronică – două sau mai multe facturi în formă electronică, emise la momente de timp diferite şi transmise către beneficiari diferiţi la acelaşi moment de timp; 

g) bon fiscal în formă electronică – documentul financiar fiscal care întruneşte toate condiţiile impuse de prevederile legale în materie referitoare la conţinut, emis de echipamentele electronice de marcat, care conţine date înregistrate pe medii compatibile cu prelucrarea automată a datelor, semnat cu semnătură electronică şi purtând marca temporală;

h) chitanţă fiscală în formă electronică  – documentul financiar fiscal care întruneşte toate condiţiile impuse de prevederile legale în materie referitoare la conţinut şi formă şi conţine date cuprinse în formularul chitanţei fiscale tipizate cu regim special, înregistrat pe medii compatibile cu prelucrarea automată a datelor, semnat cu semnătură electronică şi purtând marca temporală;

i) furnizor de servicii de facturare electronică – persoana autorizată conform prezentei legi, care emite, transmite sau converteşte facturi, bonuri sau chitanţe fiscale în formă electronică, în nume propriu sau în numele unor terţi.
	a) emiterea facturilor în formă electronică – operaţiunea de întocmire, semnare electronică şi marcare temporală a facturilor în formă electronică utilizând un sistem informatic omologat.

b) nemodificat 

c) nemodificat

d) factură în formă electronică – documentul în formă electronică ce caracterizează în mod unic şi neechivoc schimbul sau vânzarea de bunuri sau servicii, semnat cu semnătură electronică şi purtând marca temporală, care conţine datele cuprinse în formularul facturii şi este înregistrat pe medii compatibile cu prelucrarea automată a datelor;

e) nemodificat

f) nemodificat

g) nemodificat

h) chitanţă în formă electronică  – documentul financiar fiscal care întruneşte toate condiţiile impuse de prevederile legale în materie referitoare la conţinut şi formă, înregistrat pe medii compatibile cu prelucrarea automată a datelor, semnat cu semnătură electronică şi purtând marca temporală.

i) furnizor de servicii de facturare electronică – persoana care emite, transmite sau converteşte facturi, bonuri sau chitanţe în formă electronică, în nume propriu sau în numele unor terţi.

(Comisia pt. tehnologia informaţiei şi comunicaţiilor)
	Persoanele cărora li se aplică prezenta lege sunt prevăzute la alin. (3) al art.1. Definiţia s-a înlocuit cu cea a emiterii facturii în formă electronică pentru a se delimita operaţiunea de emitere a facturilor de cea de transmitere

Pentru corelare cu terminologia utilizată începând cu 1 ianuarie 2007

Pentru corelare cu terminologia utilizată în legislaţia fiscală

Pentru corelare cu eliminarea alin.(1) al art. 14

	7. 
	CAPITOLUL II

 Factura în formă electronică
	Nemodificat 
	

	8. 
	Art. 5 – Persoana care emite facturi fiscale, denumită în continuare emitent, poate să opteze pentru emiterea facturilor în formă electronică, cu condiţia garantării autenticităţii, originii şi integrităţii conţinutului, conform condiţiilor prevăzute în prezenta lege.
	Art. 5 – Persoana care emite facturi, denumită în continuare emitent, poate să opteze pentru emiterea facturilor în formă electronică, cu condiţia garantării autenticităţii, originii şi integrităţii conţinutului, conform condiţiilor prevăzute în prezenta lege.

(Comisia pt. tehnologia informaţiei şi comunicaţiilor)
	Pentru corelare cu terminologia utilizată începând cu 1 ianuarie 2007



	9. 
	Art. 6 – Facturile şi chitanţele în formă electronică  emise fără îndeplinirea condiţiilor prevăzute de prezenta lege nu au calitatea de document justificativ, în înţelesul prevederilor Legii contabilităţii nr. 82/1991 republicată.
	Nemodificat
	

	10. 
	Secţiunea 1

Emiterea facturilor
	Nemodificat
	

	11. 
	Art. 7 – (1) Emiterea tuturor facturilor de către o persoană fizică sau juridică se face exclusiv într-una din următoarele două modalităţi, la alegerea exclusivă a emitentului: în formă electronică sau pe suport de hârtie. 

(2) Emitentul poate opta pentru schimbarea modalităţii de emitere, cu notificarea Ministerului Economiei şi Finanţelor. În cazul în care se schimbă opţiunea în sensul emiterii facturilor în formă electronică, pe lângă notificarea Ministerului Economiei şi Finanţelor, este necesară şi obţinerea autorizaţiei conform procedurilor prevăzute de prezenta lege
	Art. 7 – (1) Nemodificat
(2) Emitentul poate opta pentru schimbarea modalităţii de emitere, cu notificarea Ministerului Economiei şi Finanţelor. În cazul în care se schimbă opţiunea în sensul emiterii facturilor în formă electronică, emitentul va notifica Ministerul Economiei şi Finanţelor.

(Comisia pt. tehnologia informaţiei şi comunicaţiilor)
	Procedura autorizării a fost eliminată pentru similitudine cu procedurile administrative necesare emiterii facturilor pe suport de hârtie. 

	12. 
	Art. 8 - Emitentul facturii în formă electronică răspunde pentru legalitatea, autenticitatea, originea şi integritatea conţinutului.
	Nemodificat
	

	13. 
	Art. 9 - (1) Factura în formă electronică respectă formatul şi conţinutul stabilite de actele normative speciale şi va conţine marca temporală care certifică momentul emiterii şi semnătura electronică a emitentului facturii.

(2) Certificatul emitentului facturii în formă electronică, aferent semnăturii electronice a acestuia, va conţine informaţii privind identificatorul fiscal şi numărul autorizaţiei emise de Ministerul Economiei şi Finanţelor.
	Art. 9 - (1) Nemodificat
(2) Certificatul aferent semnăturii electronice a emitentului facturii în formă electronică, va conţine informaţii privind identificatorul fiscal şi numărul notificării înregistrate la Ministerul Economiei şi Finanţelor.

(Comisia pt. tehnologia informaţiei şi comunicaţiilor)
	Pentru claritatea exprimării si corelare 

	14. 
	Art. 10 – (1) La data intrării în vigoare a prezentei legi se înfiinţează Registrul electronic de înscriere a seriilor şi numerelor de identificare a facturilor în formă electronică, disponibil on-line, constituit şi actualizat de Imprimeria Naţională Română.

(2) Imprimeria Naţională Română pune la dispoziţie persoanelor care emit facturi în formă electronică seriile şi numerele de identificare a facturilor, conform procedurii de emitere şi utilizare a acestora  stabilite prin în normele metodologice  elaborate de Ministerul Economiei şi Finanţelor, în termen de 60 de zile de la data publicării prezentei legi.

(3) În cazul încetării activităţii emitentului de facturi în formă electronică, seriile şi numerele facturilor neemise se transmit Imprimeriei Naţionale Române, care le anulează şi operează modificările corespunzătoare în Registrul electronic de înscriere a seriilor şi numerelor de identificare.
	Art. 10 se elimină 

(Comisia pt. tehnologia informaţiei şi comunicaţiilor)
	Articolul s-a eliminat întrucât creează un plus de birocraţie si discriminări intre persoanele care emit facturi in format electronic si celelalte persoane care emit facturi pe hârtie. 



	15. 
	Art. 11 – Furnizorii de servicii de facturare electronică sunt obligaţi să ţină evidenţa facturilor electronice emise într-un Registru electronic de evidenţă a facturilor în formă electronică şi să menţioneze existenţa unui exemplar pe suport de hârtie, dacă este cazul. Operarea în acest registru se realizează conform regulilor de operare a registrelor similare pe suport hârtie, completate cu normele metodologice emise de Ministerul Economiei şi Finanţelor.
	Nemodificat - devine art. 10
	

	16. 
	Secţiunea a 2-a

Transmiterea facturilor
	Nemodificat
	

	17. 
	Art. 12 - (1) Transmiterea facturilor în formă electronică se face exclusiv într-una din următoarele două modalităţi, la alegerea exclusivă a beneficiarului: în formă electronică sau pe suport de hârtie. 
(2) Transmiterea unei facturi în formă electronică se poate face individual, în pachete sau în loturi.
	Art. 11 - (1) Transmiterea facturilor emise în formă electronică se face într-una din următoarele două modalităţi: prin mijloace electronice, în condiţiile prevăzute de Legea nr.571/2003 privind Codul Fiscal sau pe suport de hârtie. 
(2) nemodificat 

(Comisia pt. tehnologia informaţiei şi comunicaţiilor)
	Transmiterea prin mijloace electronice este reglementată prin Normele metodologice de aplicare a Titlului VI din Legea nr. 571/2003

	18. 
	Secţiunea a 3-a

Anularea facturilor
	Nemodificat
	

	19. 
	Art. 13 – (1) Emitentul facturii în formă electronică şi beneficiarul acesteia încheie un act juridic prin care se specifică anularea de comun acord a facturii sau a facturilor respective şi care conţine:

a) seria şi numărul fiecărei facturi anulate;

b) data emiterii fiecărei facturi anulate;

c) data transmiterii fiecărei facturi anulate;

d) data anulării;

e) semnătura olografă a părţilor şi ştampila, unde este cazul.

(2) Actul juridic se întocmeşte în 3 exemplare, din care un exemplar rămâne emitentului, unul beneficiarului, iar al treilea este păstrat de către persoana abilitată să opereze anularea facturii electronice.

(3) Atât emitentul, cât şi beneficiarul operează modificarea în documentele care au avut la bază facturile respective, precum şi în Registrul electronic de evidenţă a facturilor în formă electronică. Emitentul anulează factura, specificând această operaţiune prin marcarea facturii în formă electronică ca fiind anulată, ataşând semnătura electronică şi marca temporală corespunzătoare momentului anulării, astfel încât anularea să fie evidenţiată la vizualizarea facturii în formă electronică.

(4) Emitentul este obligat să notifice Ministerul Economiei şi Finanţelor asupra anulării facturii în formă electronică, menţionând datele de identificare a fiecărei facturi anulate şi data la care a fost întocmit documentul prin care s-a convenit anularea.
	Art. 12– (1) Nemodificat 
(2) Nemodificat
(3) Nemodificat
(4) Nemodificat
(5) Prevederile prezentei secţiuni se completează cu prevederile din Legea nr.571/2003 privind Codul Fiscal privind corectarea facturilor.

(Comisia pt. tehnologia informaţiei şi comunicaţiilor)
	Pentru corelare cu procedura de corectare prevăzută în Legea nr.571/2003

	20. 
	CAPITOLUL III

Autorizarea persoanelor care au dreptul de a emite facturi în formă electronică
	CAPITOLUL III

Condiţiile pe care trebuie să le îndeplinească persoanele care emit facturi în formă electronică
	Pentru corelare cu eliminarea autorizării prealabile

	21. 
	Art. 14 - (1) Facturile în formă electronică se pot emite numai pe baza unei autorizaţii eliberate de Ministerul Economiei şi Finanţelor. 
(2) În vederea autorizării, emitentul facturii în formă electronică trebuie să îndeplinească următoarele condiţii: 

a) să utilizeze un sistem informatic omologat de Inspectoratul General pentru Comunicaţii şi Tehnologia Informaţiei, în condiţiile Capitolului VIII;

b) să dispună de mijloace tehnice şi umane corespunzătoare pentru garantarea securităţii, fiabilităţii şi continuităţii serviciilor de prelucrare a datelor în formă electronică;

c) sa folosească personal cu cunoştinţe de specialitate în domeniul tehnologiei semnăturii electronice şi o practică suficientă în ceea ce priveşte procedurile de securitate corespunzătoare;

d) să fie în măsură a gestiona şi arhiva toate informaţiile privind fiecare factură în formă electronică emisă, pe perioada de timp stabilită prin normele legale în vigoare;

e) să utilizeze sisteme omologate pentru arhivarea de facturilor în formă electronică. Pe durata arhivării, persoanele care au responsabilitatea arhivării vor lua măsuri ca orice factură în formă electronică să poată fi accesată numai de către emitent, beneficiar sau organele abilitate prin lege. Arhivarea facturilor în formă electronică se poate face şi de alte persoane decât emitentul acestora în condiţiile în care acestea sunt autorizate în acest sens şi îndeplinesc condiţiile tehnice şi de personal prevăzute la lit.b) şi c). 
	Art. 13 – Emitentul facturii în formă electronică trebuie să îndeplinească următoarele condiţii: 

a) să utilizeze un sistem informatic omologat de Autoritatea Naţională pentru Reglementare în Comunicaţii şi Tehnologia Informaţiei, în condiţiile Capitolului VIII;

a) să dispună de mijloace tehnice şi umane corespunzătoare pentru garantarea securităţii, fiabilităţii şi continuităţii serviciilor de prelucrare a datelor în formă electronică;

b) sa folosească personal cu cunoştinţe de specialitate în domeniul tehnologiei semnăturii electronice şi o practică suficientă în ceea ce priveşte procedurile de securitate corespunzătoare;

c) să fie în măsură a gestiona şi arhiva toate informaţiile privind fiecare factură în formă electronică emisă, pe perioada de timp stabilită prin normele legale în vigoare;

d) să utilizeze sisteme omologate pentru arhivarea de facturilor în formă electronică în conformitate cu prevederile Legii nr.135/2007 privind arhivarea documentelor în formă electronică. Pe durata arhivării, persoanele care au responsabilitatea arhivării vor lua măsuri ca orice factură în formă electronică să poată fi accesată numai de către emitent, beneficiar sau organele abilitate prin lege. Arhivarea facturilor în formă electronică se poate face şi de alte persoane decât emitentul acestora în condiţiile în care acestea sunt autorizate în acest sens şi îndeplinesc condiţiile tehnice şi de personal prevăzute la lit.b) şi c). 

(Comisia pt. tehnologia informaţiei şi comunicaţiilor)
	Pentru corelare cu eliminarea autorizării prealabile

În urma OUG 25/2007 atribuţiile Inspectoratului General pentru Comunicaţii şi Tehnologia Informaţiei au fost preluate de Autoritatea Naţională pentru Reglementare în Comunicaţii şi Tehnologia Informaţiei

Pentru precizarea legii care reglementează arhivarea documentelor în formă electronică



	22. 
	Art. 15 - (1) Emitentul facturii în formă electronică este obligat să notifice Inspectoratului General pentru Comunicaţii şi Tehnologia Informaţiei orice modificare a sistemului informatic cu funcţii omologate pentru emiterea facturilor în formă electronică. Orice astfel de modificare este notificată cu cel puţin 45 de zile înainte de data punerii în funcţiune.

(2) Inspectoratul General pentru Comunicaţii şi Tehnologia Informaţiei se pronunţă asupra avizării modificărilor aduse în termen de maximum 30 de zile de la data înregistrării notificării.
	Art. 14 - (1) Emitentul facturii în formă electronică este obligat să notifice Autorităţii Naţională pentru Reglementare în Comunicaţii şi Tehnologia Informaţiei orice modificare a sistemului informatic cu funcţii omologate pentru emiterea facturilor în formă electronică. Orice astfel de modificare este notificată cu cel puţin 45 de zile înainte de data punerii în funcţiune.

(2) Autoritatea Naţională pentru Reglementare în Comunicaţii şi Tehnologia Informaţiei se pronunţă asupra avizării modificărilor aduse în termen de maximum 30 de zile de la data înregistrării notificării.

(Comisia pt. tehnologia informaţiei şi comunicaţiilor)
	Pentru corelare

	23. 
	Art. 16 - Emitentul facturii în formă electronică are obligaţia de a notifica Ministerului Economiei şi Finanţelor, în termen de 24 de ore, orice modificare survenită în legătură cu datele de identificare în vederea eliberării unei noi autorizaţii conform prevederilor art.14. De la data emiterii noii autorizaţii, autorizaţia anterioara îşi încetează valabilitatea.
	Art. 15 - Emitentul facturii în formă electronică au obligaţia de a notifica Ministerului Economiei şi Finanţelor în termen de 24 de ore, orice modificare survenită în legătură cu datele de identificare.

(Comisia pt. tehnologia informaţiei şi comunicaţiilor)
	Pentru corelare cu eliminarea autorizării prealabile

	24. 
	Art. 17 – (1) Ministerul Economiei şi Finanţelor verifică anual respectarea condiţiilor prevăzute pentru emiterea autorizaţiei şi aplicarea dispoziţiilor prezentei legi. 

(2) Inspectoratul General pentru Comunicaţii şi Tehnologia Informaţiei are obligaţia transmiterii către Ministerul Economiei şi Finanţelor a rezultatelor verificărilor efectuate la persoanele autorizate conform art. 14.

(3) În cazul nerespectării condiţiilor prevăzute la art. 14, precum şi a altor condiţii prevăzute de legislaţia contabilă şi fiscală în vigoare, Ministerul Economiei şi Finanţelor dispune suspendarea sau, după caz, retragerea autorizaţiei.
	Art. 16 – Ministerul Economiei şi Finanţelor verifică anual respectarea condiţiilor prevăzute pentru emiterea facturilor în formă electronică şi aplicarea dispoziţiilor prezentei legi. 

(2) se elimină
(3) se elimină 

(Comisia pt. tehnologia informaţiei şi comunicaţiilor)
	Pentru corelare cu eliminarea autorizării prealabile 

	25. 
	Art. 18 - Procedura de acordare şi retragere a autorizaţiei va fi stabilită prin norme metodologice  elaborate de Ministerul Economiei şi Finanţelor în termen de 90 de zile de la data intrării în vigoare a prezentei legi.
	Se elimină 

(Comisia pt. tehnologia informaţiei şi comunicaţiilor)
	Pentru corelare cu eliminarea autorizării prealabile

	26. 
	CAPITOLUL IV

Serviciile de emitere, transmitere şi arhivare a facturilor în formă electronică
	CAPITOLUL IV

Externalizarea serviciilor de emitere, transmitere şi arhivare a facturilor în formă electronică

(Comisia pt. tehnologia informaţiei şi comunicaţiilor)
	Pentru claritatea exprimării

	27. 
	Art. 19 - Activităţile de emitere, transmitere a facturilor în formă electronică, precum şi cele de arhivare a facturilor în formă electronică pot fi realizate şi de către alte persoane decât emitentul de drept al facturii în formă electronică, în următoarele condiţii:

a) să fie persoană fizică legal constituită;

b) să fie autorizată de Ministerul Economiei şi Finanţelor;
c) să îndeplinească condiţiile prevăzute la art. 14;

d) să existe un contract valabil încheiat între emitentul de drept al facturii în formă electronică şi un furnizor de servicii de emitere a facturilor în formă electronică;

e) în cuprinsul facturii în formă electronică emise de furnizorul de servicii de emitere a facturilor în formă electronică se inserează o casetă de informaţii care să precizeze:

- calitatea de furnizor de servicii de emitere a facturilor în formă electronică; 

- numărul şi data contractului încheiat cu emitentul de drept al facturii în formă electronică; 

- datele de identificare a furnizorului de servicii de emitere a facturilor în formă electronică; 

- durata contractului de furnizare a serviciului;

- numărul autorizaţiei de furnizare de servicii de emitere a facturilor în formă electronică, emis de Ministerul Economiei şi Finanţelor.
	Art. 17 – (1) Activităţile de emitere, transmitere a facturilor în formă electronică, precum şi cele de arhivare a facturilor în formă electronică pot fi realizate şi de către alte persoane decât emitentul de drept al facturii în formă electronică, în următoarele condiţii:

a) se elimină

b) se elimină

c) să îndeplinească condiţiile prevăzute la art. 13;

d) să existe un contract valabil încheiat între emitentul de drept al facturii în formă electronică şi un furnizor de servicii de emitere a facturilor în formă electronică.

e) se elimină
(2) Certificatul aferent semnăturii electronice a  persoanelor care prestează servicii de emitere, transmitere sau arhivare a facturilor în formă electronică va conţine informaţii privind calitatea de furnizor de servicii şi datele sale de identificare.

(Comisia pt. tehnologia informaţiei şi comunicaţiilor)
	Pentru corelare cu eliminarea autorizării prealabile

Informaţiile necesare identificării prestatorului de servicii au fost incluse în certificatul calificat aferent semnăturii electronice

	28. 
	Art. 20. - (1) Furnizorii de servicii de emitere a facturilor în formă electronică pot să presteze servicii de conversie a unei facturi deja emise pe suport de hârtie în factură în formă electronică, la cererea beneficiarului.

(2) Conversia se poate realiza numai după factura în original. Factura în formă electronică rezultată dobândeşte calitatea de document justificativ numai după înscrierea precizării: ,,prezenta factură este conformă cu originalul emis iniţial pe suport de hârtie având seria ........... nr. .......... din data de ............ emisă de .........................” şi ataşarea semnăturii electronice a furnizorului de servicii de emitere a facturilor în formă electronică, precum şi a mărcii temporale certificând momentul conversiei, atât în cazul facturilor individuale, cât şi în cazul în care conversia se face pentru un pachet sau lot de facturi.
	Nemodificat - devine art. 18
	

	29. 
	CAPITOLUL V

Chitanţa fiscală în formă electronică
	CAPITOLUL V

Chitanţa în formă electronică
	Pentru corelare

	30. 
	Art. 21 – (1) Chitanţa în formă electronică respectă condiţiile privind formatul şi conţinutul obligatorii stabilite de actele normative în vigoare şi conţine marca temporală şi semnătura electronică a emitentului chitanţei.

(2) Certificatul emitentului chitanţei, aferent semnăturii electronice a acestuia, va conţine informaţii privind identificatorul fiscal şi numărul autorizaţiei emise de Ministerul Economiei şi Finanţelor.
	Art. 19 – (1) Nemodificat 

(2) Certificatul aferent semnăturii electronice a emitentului chitanţei va conţine informaţii privind identificatorul fiscal şi numărul notificării înregistrate la Ministerul Economiei şi Finanţelor.

(Comisia pt. tehnologia informaţiei şi comunicaţiilor)
	Pentru corelare cu eliminarea autorizării prealabile



	31. 
	Art. 22 - Prevederile privind emiterea, transmiterea, stocarea, arhivarea, conversia şi utilizarea facturilor prevăzute în prezenta lege sunt aplicabile şi chitanţelor, precum şi chitanţelor fiscale în forma electronică, cu excepţia acelor prevederi care din punct de vedere financiar – fiscal nu le sunt aplicabile.
	Art. 20 – Prevederile privind emiterea, transmiterea, stocarea, arhivarea, conversia şi utilizarea facturilor prevăzute în prezenta lege sunt aplicabile şi chitanţelor în forma electronică, cu excepţia acelor prevederi care din punct de vedere financiar – fiscal nu le sunt aplicabile.

(Comisia pt. tehnologia informaţiei şi comunicaţiilor)
	Pentru corelare cu art. 4

	32. 
	CAPITOLUL VI

Regimul documentelor în formă electronică aferente tranzacţiilor înregistrate prin intermediul caselor de marcat şi terminalelor automate bancare (bancomat)
	Nemodificat
	

	33. 
	Art. 23 - Bonurile fiscale şi bonurile emise de casele de marcat şi de către bancomatele bancare, în formă electronică, stocate la emitent, au acelaşi regim juridic ca şi cele emise pe hârtie.
	Nemodificat – devine art. 21
	

	34. 
	Art. 24 - (1) Persoanele juridice care au obligaţia de a emite bonuri prin intermediul caselor de marcat sau al terminalelor automate bancare (bancomat), pot păstra în formă electronică documentul generat în formă electronică în următoarele condiţii:

a) să îndeplinească cerinţele privind asigurarea conformităţii informaţiilor înregistrate în formă electronică cu cele înscrise pe documentul pe hârtie;

b) să arhiveze şi să asigure accesul la bonurile emise în formă electronică. 

(2) Ministerul Economiei şi Finanţelor va stabili condiţiile specifice de emitere a documentelor prevăzute la art. 23. 

(3) Ministerul Economiei şi Finanţelor autorizează persoanele care îndeplinesc condiţiile prevăzute la alin.(1) sǎ pǎstreze în formǎ electronicǎ bonurile emise de casele de marcat/bancomat. 

(4) Condiţiile de autorizare vor fi stabilite prin norme metodologice emise de Ministerul Economiei şi Finanţelor în termen de 60 de zile de la data publicării prezentei legi.
	Art. 22 - (1) Persoanele care au obligaţia de a emite bonuri prin intermediul caselor de marcat sau al terminalelor automate bancare (bancomat), pot păstra în formă electronică documentul generat în formă electronică în următoarele condiţii:

c) să îndeplinească cerinţele privind asigurarea conformităţii informaţiilor înregistrate în formă electronică cu cele înscrise pe documentul pe hârtie;

d) să arhiveze şi să asigure accesul la bonurile emise în formă electronică. 

(2) Ministerul Economiei şi Finanţelor va stabili condiţiile specifice de emitere a documentelor prevăzute la art. 21. 

(3) Nemodificat

(4) Nemodificat

(Comisia pt. tehnologia informaţiei şi comunicaţiilor)
	Există şi persoane fizice care utilizează case de marcat în exercitarea profesiei 

Pentru corelare cu noua numerotare a articolelor

	35. 
	Art. 25. - Termenul de arhivare al bonurilor fiscale şi bonurilor emise de casele de marcat şi de către bancomatele bancare, în formă electronică, va fi acelaşi cu cel prevăzut pentru cele emise pe suport de hârtie.
	Nemodificat – devine art.23
	

	36. 
	CAPITOLUL VII

Registrul electronic al persoanelor care emit facturi, chitanţe şi bonuri fiscale în formă electronică
	Nemodificat
	

	37. 
	Art. 26 – (1) În termen de 60 de zile de la data intrării în vigoare a prezentei legi se înfiinţează Registrul electronic al persoanelor care emit facturi, chitanţe şi bonuri fiscale în formă electronică, constituit şi actualizat de Ministerul Economiei şi Finanţelor. 

(2) Procedura de înscriere în registru şi documentaţia necesară se stabilesc prin în normele metodologice elaborate de Ministerul Economiei şi Finanţelor în termen de 60 de zile de la data publicării prezentei legi.
	Nemodificat – devine art. 24
	

	38. 
	Art. 27. – Registrul este public, disponibil on-line şi se actualizează permanent. Condiţiile de acces la informaţiile pe care le conţine, informaţiile care pot fi oferite solicitanţilor şi modul de actualizare a registrului se stabilesc prin în normele metodologice  elaborate de Ministerul Economiei şi Finanţelor în termen de 60 de zile de la data publicării prezentei legi.
	Nemodificat – devine art. 25
	

	39. 
	CAPITOLUL VIII

Omologarea sistemelor informatice
	Nemodificat
	

	40. 
	Art. 28. - (1) Sistemele informatice destinate operaţiunilor de emitere a facturilor în formă electronică pot fi utilizate numai dacă sunt omologate în prealabil de către Inspectoratul General pentru Comunicaţii şi Tehnologia Informaţiei. 

(2) Conformitatea acestor sisteme informatice cu normele de securizare a informaţiei prelucrate sau arhivate, precum şi cu prevederile prezentei legi, se verifică de către Inspectoratul General pentru Comunicaţii şi Tehnologia Informaţiei, cu respectarea principiilor standardizării şi interoperabilităţii.

(3) În urma îndeplinirii procedurii de verificare a sistemului informatic, Inspectoratul General pentru Comunicaţii şi Tehnologia Informaţiei emite certificatul de omologare al sistemului informatic. Certificatul poate fi retras în cazul în care Inspectoratul General pentru Comunicaţii şi Tehnologia Informaţiei constată că sistemul informatic nu mai îndeplineşte criteriile prevăzute în normele de asigurare a informaţiei prelucrate sau arhivate. Inspectoratul General pentru Comunicaţii şi Tehnologia Informaţiei are obligaţia de a comunica Misterului Economiei şi Finanţelor retragerea acestui certificat în termen de 15 zile.

(4) Procedura de verificare şi omologare a sistemelor informatice se stabileşte prin decizie a preşedintelui Inspectoratului General pentru Comunicaţii şi Tehnologia Informaţiei, cu consultarea reprezentanţilor organismelor din domeniul profesiei contabile şi a Ministerului Economiei şi Finanţelor.

(5) Efectuarea verificării prevăzute la alin. (2) se realizează numai după plata de către solicitant, către Inspectoratul General pentru Comunicaţii şi Tehnologia Informaţiei, a unui tarif de omologare al cărui cuantum va fi stabilit prin decizie a preşedintelui Inspectoratului General pentru Comunicaţii şi Tehnologia Informaţiei.

(6) Tariful de omologare constituie venit propriu al Inspectoratului General pentru Comunicaţii şi Tehnologia Informaţiei.
	Art. 26. - (1) Sistemele informatice destinate operaţiunilor de emitere a facturilor în formă electronică pot fi utilizate numai dacă sunt omologate în prealabil de către Autoritatea Naţională pentru Reglementare în Comunicaţii şi Tehnologia Informaţiei. 

(2) Conformitatea acestor sisteme informatice cu normele de securizare a informaţiei prelucrate sau arhivate, precum şi cu prevederile prezentei legi, se verifică de către Autoritatea Naţională pentru Reglementare în Comunicaţii şi Tehnologia Informaţiei, cu respectarea principiilor standardizării şi interoperabilităţii.

(3) În urma îndeplinirii procedurii de verificare a sistemului informatic, Autoritatea Naţională pentru Reglementare în Comunicaţii şi Tehnologia Informaţiei emite certificatul de omologare al sistemului informatic. Certificatul poate fi retras în cazul în care Autoritatea Naţională pentru Reglementare în Comunicaţii şi Tehnologia Informaţiei constată că sistemul informatic nu mai îndeplineşte criteriile prevăzute în normele de asigurare a informaţiei prelucrate sau arhivate. Autoritatea Naţională pentru Reglementare în Comunicaţii şi Tehnologia Informaţiei are obligaţia de a comunica Misterului Economiei şi Finanţelor retragerea acestui certificat în termen de 15 zile.

(4) Procedura de verificare şi omologare a sistemelor informatice se stabileşte prin decizie a preşedintelui Autorităţii Naţională pentru Reglementare în Comunicaţii şi Tehnologia Informaţiei, cu consultarea reprezentanţilor organismelor din domeniul profesiei contabile şi a Ministerului Economiei şi Finanţelor.

(5) Efectuarea verificării prevăzute la alin. (2) se realizează numai după plata de către solicitant, către Autoritatea Naţională pentru Reglementare în Comunicaţii şi Tehnologia Informaţiei, a unui tarif de omologare al cărui cuantum va fi stabilit prin decizie a preşedintelui Autorităţii Naţională pentru Reglementare în Comunicaţii şi Tehnologia Informaţiei.

(6) Tariful de omologare constituie venit propriu al Autorităţii Naţională pentru Reglementare în Comunicaţii şi Tehnologia Informaţiei.

(Comisia pt. tehnologia informaţiei şi comunicaţiilor)
	Pentru corelare cu OUG nr.25/2007

	41. 
	CAPITOLUL IX

Contravenţii şi sancţiuni
	Nemodificat 
	

	42. 
	Art. 29. - Constituie contravenţie fapta agentului economic care: 

a) operează cu facturi, chitanţe şi bonuri fiscale în formă electronică fără a deţine o autorizaţie valabilă şi în vigoare;

b) operează cu facturi, chitanţe şi bonuri fiscale în formă electronică în perioada necesară înlocuirii autorizaţiei;

c) omite să opereze în Registrul electronic de evidenţă a facturilor în formă electronică sau operează cu nerespectarea prevederilor prezentei legi;

d) omite sau întârzie să efectueze notificarea prevăzută la art. 13 alin. (4);

e) omite sau întârzie să efectueze notificarea prevăzută la art. 16;

f) pune în funcţiune modificările aduse sistemului informatic cu funcţii omologate pentru emiterea facturilor în formă electronică fără avizul prevăzut la art.15 alin. (2).
	Devine art. 27 

a) se elimină 

b) se elimină

c) nemodificat – devine lit. a) 

b) omite sau întârzie să efectueze notificarea prevăzută la art. 12 alin. (4);

c) omite sau întârzie să efectueze notificarea prevăzută la art. 15;
d) pune în funcţiune modificările aduse sistemului informatic cu funcţii omologate pentru emiterea facturilor în formă electronică fără avizul prevăzut la art.14 alin. (2).

(Comisia pt. tehnologia informaţiei şi comunicaţiilor)
	Pentru corelare eliminarea autorizării

Pentru corelare cu noua numerotare a articolelor 

	43. 
	Art. 30 - Contravenţiile prevăzute la art. 29 se sancţionează după cum urmează:

a) cu amendă de la 1000 lei la 25.000 lei, cele de la lit.a) şi b);

b) cu amendă de la 500 lei la 5000 lei, cele de la lit.c) - f).
	Art. 28 - Contravenţiile prevăzute la art. 27 se sancţionează după cum urmează cu amendă de la 500 lei la 5000 lei.

(Comisia pt. tehnologia informaţiei şi comunicaţiilor)
	Pentru corelare 

	44. 
	Art. 31. – (1) Constatarea contravenţiilor şi aplicarea sancţiunilor prevăzute la art. 29 sunt de competenţa personalului anume împuternicit în acest sens din cadrul Ministerului Economiei şi Finanţelor.

(2) Pentru constatarea contravenţiilor prevăzute la art. 29 lit.f) Ministerului Economiei şi Finanţelor poate solicita Inspectoratului General pentru Comunicaţii şi Tehnologia Informaţiei efectuarea de verificări conform art.15 alin. (2).
	Art. 29. – (1) Constatarea contravenţiilor şi aplicarea sancţiunilor sunt de competenţa personalului anume împuternicit în acest sens din cadrul Ministerului Economiei şi Finanţelor.

(2) Pentru constatarea contravenţiilor prevăzute la art. 27 lit. d) Ministerului Economiei şi Finanţelor poate solicita Autorităţii Naţională pentru Reglementare în Comunicaţii şi Tehnologia Informaţiei efectuarea de verificări conform art.14 alin. (2).

(Comisia pt. tehnologia informaţiei şi comunicaţiilor)
	Pentru corelare 

	45. 
	CAPITOLUL X

Dispoziţii tranzitorii şi finale
	Nemodificat 
	

	46. 
	Art. 32. - (1) În termen de 90 de zile de la intrarea în vigoare a prezentei legi, Inspectoratul General pentru Comunicaţii şi Tehnologia Informaţiei va elabora reglementările referitoare la normele de performanţă şi securitate cu privire la sistemele informatice utilizate de persoanele autorizate să emită, să transmită sau să arhiveze facturi în formă electronică.

(2) Cheltuielile înregistrate de persoanele autorizate să emită, să transmită sau să arhiveze facturi, chitanţe şi bonuri fiscale în formă electronică, cheltuieli efectuate cu investiţiile pentru dotări şi alte utilităţi necesare desfăşurării acestei activităţi sunt amortizabile pe o perioada de 5 ani de la prima înregistrare ca utilizator de factura în formă electronică.

(3) Cheltuielile înregistrate de persoanele autorizate să emită facturi, chitanţe şi bonuri fiscale în formă electronică privind investiţiile legate de modificarea şi perfecţionarea sistemelor informatice utilizate în activitatea de facturare electronică sunt amortizabile pe o perioada de 3 ani, începând cu data iniţierii investiţiei, probată cu hotărârea administratorului, respectiv a Consiliului de administraţie al persoanei care iniţiază cheltuiala, iar în cazul persoanelor fizice, prin declaraţie pe propria răspundere.
	Art. 30. - (1) În termen de 90 de zile de la publicarea prezentei legi, Autoritatea Naţională pentru Reglementare în Comunicaţii şi Tehnologia Informaţiei va elabora reglementările referitoare la normele de performanţă şi securitate cu privire la sistemele informatice utilizate de persoanele care emit, transmit sau arhivează facturi în formă electronică.

(2) Cheltuielile înregistrate de persoanele care emit, transmit sau arhivează facturi, chitanţe şi bonuri fiscale în formă electronică, cheltuieli efectuate cu investiţiile pentru dotări şi alte utilităţi necesare desfăşurării acestei activităţi sunt amortizabile pe o perioada de 5 ani de la prima înregistrare ca utilizator de factura în formă electronică.

(3) Cheltuielile înregistrate de persoanele care emit facturi, chitanţe şi bonuri fiscale în formă electronică privind investiţiile legate de modificarea şi perfecţionarea sistemelor informatice utilizate în activitatea de facturare electronică sunt amortizabile pe o perioada de 3 ani, începând cu data iniţierii investiţiei, probată cu hotărârea administratorului, respectiv a Consiliului de administraţie al persoanei care iniţiază cheltuiala, iar în cazul persoanelor fizice, prin declaraţie pe propria răspundere.

(Comisia pt. tehnologia informaţiei şi comunicaţiilor)
	Pentru corelare 

	47. 
	Art. 33. - Dispoziţiile prezentei legi se completează cu prevederile Legii contabilităţii nr.82/1991 republicată, ale Legii nr.455/2001privind semnătura electronică, ale Legii nr. 451/2004 privind marca temporală şi ale Legii nr.571/2003 privind Codul fiscal.
	Nemodificat – devine art. 31
	

	48. 
	
	Art. 32. – Prezenta lege intră în vigoare la 1 ianuarie 2008.

(Comisia pt. tehnologia informaţiei şi comunicaţiilor)
	Pentru corelare cu începerea anului fiscal

